ગુરૂવારે નારાજ જુથનાં પાલિકાનાં 5 કાઉન્સીલરો ઇન્દ્રસીંહ રાજપુત, સતીશ બોરસે, કુસુમબેન ધાનકા, આશાબેન ઠાકુર અને લક્ષ્મીબેન ટુંડીયા ભાજપનાં નવસારી સ્થિત કાર્યાલય કમલમ ખાતે પહોંચ્યા હતાં. ત્યાં પહોંચી જિલ્લા ભાજપનાં મહામંત્રી ભુરાલાલ શાહને 16 કાઉન્સીલરોએ ભાજપમાંથી રાજીનામું આપ્યાનો પત્ર આપ્યો હતો. જે 16 કાઉન્સીલરોએ રાજીનામાં આપ્યામાં સહી કરી છે તેમાં આશાબેન ઠાકુર, ભીખુ પટેલ, અનિલ નાયકા, જ્યોતિ રાજભર, દિપક બોરસે, વૃષાલી પૃથરકર, લક્ષ્મીબેન ટુંડીયા, દરિયાબેન ગિરાશે, ઇન્દ્રસિંહ રાજપૂત, શાસક પક્ષના નેતા મહેન્દ્ર ટંડેલ, પાલિકા ઉપપ્રમુખ સંતોષ પુંડકર, મંગળજી ચાવડા, ભાલચંદ્ર પાટીલ, સતીશ બોરસે, વંદના પાટીલ અને કુસુમબેન ધાનકાનો સમાવેશ થાય છે. રાજીનામાનાં પત્રમાં જણાવ્યું છે કે પક્ષ દ્વારા સંગઠનના હોદ્દેદારો, અગ્રણીઓ સાથે મિટીંગ ન કરવાની વાત ખોટી જણાવી છે સાથે જણાવ્યું કે, અવિશ્વાસની દરખાસ્ત 13 જણાએ દાખલ કરી હતી. તો માત્ર 8 ને જ સસ્પેન્શનની નોટિસ કેમω અવિશ્વાસની દરખાસ્ત ઉપર સહી ન કરનારાને પણ નોટિસ કેમ અપાઇ ωઆવા કારણો અને સવાલો ધરી પક્ષથી નારાજ થઇ 16 સભ્યોએ સામૂહિક રાજીનામાં આપ્યાનું જણાવ્યું છે.